ທ່ານ ໄບເດັນ ເວົ້າວ່າ ການຕໍ່ສູ້ກັບບັນຫາອັດຕາເງິນເຟີ້ ຈະເປັນບູລິມະສິດສູງສຸດຂອງທ່ານ
ປະ​ທາ​ນາ​ທິ​ບໍ​ດີ​ສະ​ຫະ​ລັດ ທ່ານ​ໂຈ​ ໄບ​ເດັນ ຮູ້​ວ່ານີ້​ແມ່ນ​ບັນ​ຫາ​ທີ່​ສຳ​ຄັນ​ສຳ​ລັບ​ຜູ້​ລົງ​ຄະ​ແນນ​ສຽງ​ໃນ​ເດືອນ​ພະ​ຈິກນີ້. 
ປະທານາທິບໍດີ ໂຈ ໄບເດັນ ເວົ້າວ່າຄວາມຮັບຜິດຊອບສ່ວນຫຼາຍສຳລັບອັດຕາເງິນເຟີ້, ເຊິ່ງແມ່ນບັນຫາດ້ານການເມືອງທີ່ສຳຄັນໃນຂະນະທີ່ ສະຫະລັດ ກ້າວເຂົ້າສູ່ການເລືອກຕັ້ງກາງສະໄໝນັ້ນ, ແມ່ນຂຶ້ນຢູ່ກັບປະທານາທິບໍດີຣັດເຊຍ ທ່ານວລາດິເມຍ ປູຕິນ, ເຊິ່ງການບຸກລຸກຢູເຄຣນຂອງທ່ານໄດ້ເຮັດໃຫ້ລາຄານ້ຳມັນໃນໂລກສູງຂຶ້ນ ທ່ານໄບເດັນເວົ້າວ່າ ພັກເດໂມແຄຣັດຂອງທ່ານມີແຜນການທີ່ດີກວ່າຄູ່ແຂ່ງຂອງທ່ານ ເພື່ອຫຼຸດຜ່ອນອັດຕາເງິນເຟີ້ 8 5 ເປີເຊັນ, ຜູ້ທີ່ທ່ານໄດ້ວາດພາບໃຫ້ເຫັນວ່າເປັນພວກຫົວຮຸນແຮງຈັດເສດຖະກິດ ນັກຂ່າວວີໂອເອ ອານິຕາ ພາວ ມີລາຍງານ ຈາກທຳນຽບຂາວ, ເຊິ່ງພຸດທະສອນຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ທ່ານບໍ່ຈຳເປັນຕ້ອງແມ່ນນັກເສດຖະສາດເພື່ອເຂົ້າໃຈກ່ຽວກັບອັດຕາເງິນເຟີ້ ສຳລັບປະຊາຊົນອາເມຣິກັນຫຼາຍຄົນ, ລາຄາທີ່ສູງຂຶ້ນຂອງທຸກຢ່າງນັບຈາກອາຫານເຖິງນ້ຳມັນແອັດຊັງ, ແມ່ນເຫັນໄດ້ຢ່າງຊັດເຈນ ປະທານາທິບໍດີສະຫະລັດ ທ່ານໂຈ ໄບເດັນ ຮູ້ວ່ານີ້ແມ່ນບັນຫາທີ່ສຳຄັນສຳລັບຜູ້ລົງຄະແນນສຽງໃນເດືອນພະຈິກນີ້ ປະທານາທິບໍດີ ໂຈ ໄບເດັນ ກ່າວວ່າ “ຂ້າພະເຈົ້າຢາກໃຫ້ປະຊາຊົນອາເມຣິກັນຮູ້ວ່າ ຂ້າພະເຈົ້າເອົາຈິງເອົາຈັງກັບບັນຫາອັດຕາເງິນເຟີ້ຫຼາຍ, ແລະ ມັນແມ່ນບູລິມະສິດສູງສຸດພາຍ ໃນປະເທດຂອງຂ້າພະເຈົ້າ ທ່ານໄດ້ກ່າວຢ້ຳເຖິງບັນຫາເສດຖະກິດຕ່າງໆ ໃນການເຄື່ອນໄຫວເມື່ອບໍ່ດົນມານີ້ ຜ່ານບັນດາລັດທີ່ສຳຄັນຕ່າງໆເຊັ່ນລັດຄາໂຣໄລນາເໜືອ, ໂອໄຮໂອ, ໄອໂອວາ ແລະ ລັດອາລາບາມາ, ແລະ ໃນລັດທີ່ເປັນມິດກັບພັກເດໂມແຄຣັດ ຄືລັດ ອໍເຣກອນ ການສຳຫຼວດຄວາມຄິດເຫັນໂດຍລວມເມື່ອບໍ່ດົນມານີ້ ໄດ້ເຮັດໃຫ້ການຮັບຮອງດ້ານເສດຖະກິດ ຂອງທ່ານໄບເດັນ ມີຢູ່ປະມານ 40 ເປີເຊັນ ແລະ ນັກວິຈານທ່ານສັງກັດພັກຣີພັບບລີກັນແມ່ນໄດ້ໂຈມຕີຢ່າງຮຸນແຮງ ສະມາຊິກສະພາສູງສັງກັດພັກຣີພັບບລີກັນ ທ່ານ ຣິກ ສກັອດ ກ່າວວ່າ “ລາວບໍ່ຢາກເຮັດຫຍັງ ນອກຈາກການໂຈມຕີພັກຣີພັບບລີກັນ ຖ້າລາວຢາກເຮັດບາງຢ່າງກ່ຽວກັບອັດຕາເງິນເຟີ້ດຽວນີ້, ສິ່ງທີ່ລາວຄວນເຮັດແມ່ນລາອອກ ທຸກເດືອນລາວຢູ່ໃນຕຳແໜ່ງແມ່ນໄດ້ເຮັດໃຫ້ອັດຕາເງິນເຟີ້ຮ້າຍແຮງຂຶ້ນ ” ທ່ານໄບເດັນບໍ່ເຫັນພ້ອມ, ແລະ ເມື່ອບໍ່ດົນມານີ້ໄດ້ປະກາດໂຄງການລິເລີ່ມທີ່ທ່ານເວົ້າວ່າຈະຊ່ວຍເຫຼືອ, ຄືແຜນການທີ່ຈະຫຼຸດຜ່ອນລາຄາການເຂົ້າເຖິງອິນ ເຕີແນັດ, ປ່ອຍນ້ຳມັນອອກຈາກຄັງນ້ຳມັນເປໂຕຣລຽມຍຸດທະສາດ, ຂະຫຍາຍການເຂົ້າເຖິງນ້ຳມັນແອັດຊັງທີ່ມີສານເອຕານອລ 15 ເປີເຊັນ ແລະ ອີກຫຼາກຫຼາຍ ປະທານາທິບໍດີ ໂຈ ໄບເດັນ ກ່າວວ່າ “ສະມາຊິກສະພາສູງ ຣິກ ສກັອດ, ສະມາຊິກຂອງການນຳສະພາສູງພັກຣີພັບບລີກັນ, “ໄດ້ວາງມັນອອກມາທັງໝົດໃນແຜນການນຶ່ງທີ່ເປັນວາລະແຜນການສຸດຍອດ MAGA, ເຊິ່ງແມ່ນຄຳຂວັນການ ໂຄສະນາຫາສຽງ ຂອງທ່ານ ດໍໂນລ ທຣຳ ແຜນການຂອງເຂົາເຈົ້າແມ່ນເພື່ອຂຶ້ນພາສີຕໍ່ຄອບຄົວຄົນອາເມຣິກັນ 75 ລ້ານຄອບຄົວ, ເຊິ່ງຫຼາຍກວ່າ 95 ເປີເຊັນແມ່ນຫາເງິນໄດ້ຕ່ຳກວ່າ 100,000 ໂດລາຕໍ່ປີ ໃນລາຍໄດ້ທັງໝົດ ການຂຶ້ນພາສີປົກກະຕິ ຈະເປັນປະມານ 1,500 ໂດລາຕໍ່ຄອບຄົວ ເຂົາເຈົ້າເຂົ້າໃຈຜິດຢ່າງສິ້ນເຊີງ, ໃນທັດສະນະຄະຕິຂອງຂ້າພະເຈົ້າ ” ທຳນຽບຂາວຍັງໄດ້ຖິ້ມໂທດໃສ່ໂຣກລະບາດ ສຳລັບການຝືດເຄືອງຂອງເສດຖະກິດ, ແລະ ປະທານາທິບໍດີຣັດເຊຍ ທ່ານວລາດິເມຍ ປູຕິນ, ເຊິ່ງການບຸກລຸກຢູເຄຣນຂອງທ່ານໄດ້ສົ່ງຜົນກະທົບຕໍ່ພະລັງງານ ແລະ ລາຄາຂອງເຂົ້າ ບັນດານັກວິເຄາະເວົ້າວ່າ ທ່ານໄບເດັນບໍ່ມີເວລາໃນພາກສ່ວນຂອງທ່ານກ່ອນ ການລົງຄະແນນສຽງເດືອນພະຈິກນີ້ ທ່ານ ບິລ ກາລສຕັນ, ຈາກສະຖາບັນບຣຸກຄິງສ໌ ກ່າວວ່າ “ການປ່ຽນແປງນະໂຍບາຍພື້ນຖານຈະສ້າງຄວາມແຕກຕ່າງເມື່ອເວລາຜ່ານໄປ ແຕ່ຖ້າຄຳຖາມແມ່ນວ່າເຂົາເຈົ້າຈະສ້າງຄວາມແຕກຕ່າງລະຫວ່າງດຽວນີ້ກັບການເລືອກຕັ້ງກາງສະໄໝບໍ່ນັ້ນ, ທ່ານປະທານາທິບໍດີຈະຕ້ອງໄດ້ມີໂຊກຫຼາຍເພື່ອໃຫ້ມັນເກີດຂຶ້ນ ” ແລະ ບັນດານັກເສດຖະສາດເວົ້າວ່າ ອັດຕາເງິນເຟີ້ສະຫະລັດໄດ້ສົ່ງຜົນກະທົບໂດຍກົງ ໃນວັນອັງຄານທີ່ຜ່ານມາ, ອົງການແຮງງານສາກົນເວົ້າວ່າ ອັດຕາເງິນເຟີ້ທົ່ວໂລກແມ່ນ 9 2 ເປີເຊັນໃນເດືອນມີນາ 2022, ຫຼາຍກວ່າສອງເທົ່າຂອງອັດຕາ 3 7 ເປີເຊັນໃນເດືອນມີນາ 2021 ທ່ານ ເດັສມອນ ແລັດຈແມນ, ຈາກສະຖາບັນວິສາຫະກິດ ອາເມຣິກັນ ກ່າວວ່າ “ສິ່ງທີ່ບັນຫາອັດຕາເງິນເຟີ້ນີ້ຈະເຮັດໃຫ້ເກີດຈະແມ່ນພາວະເສດຖະກິດຕົກຕ່ຳໃນກຸ່ມເຈັດປະເທດຫຼື G-7 ນັ້ນເບິ່ງຄືວ່າຈະບໍ່ສາມາດຫຼີກລ່ຽງໄດ້ ແລະນັ້ນແມ່ນບໍ່ດີຫຼາຍສຳລັບເສດຖະກິດໂລກທັງໝົດ ” ໃນທີ່ສຸດແລ້ວ, ບັນຫານີ້ຈະຂຶ້ນຢູ່ກັບຜູ້ລົງຄະແນນສຽງອາເມຣິກັນ ການເລືອກຕັ້ງກາງສະໄໝຈະເຫັນການຕໍ່ສູ້ເພື່ອບ່ອນນັ່ງທັງໝົດ 435 ບ່ອນໃນສະພາຕ່ຳ ແລະ ນຶ່ງສ່ວນສາມຂອງບ່ອນນັ່ງໃນສະພາສູງ, ແລະ ການປ່ອນບັດໃນທ້ອງຖິ່ນໃນຫຼາຍກວ່າ 39 ລັດ